“อรรถพล ฤกษ์พิบูลย์” มาวิน! คว้าเก้าอี้ “ซีอีโอ” กุมบังเหียน PTT คนที่ 10
"อรรถพล ฤกษ์พิบูลย์" มาวิน! คว้าเก้าอี้ "ซีอีโอ" กุมบังเหียน PTT คนที่ 10
"อรรถพล ฤกษ์พิบูลย์" มาวิน! คว้าเก้าอี้ "ซีอีโอ" กุมบังเหียน PTT คนที่ 10
19 ธ.ค. 2562

วันนี้ (19 ธ.ค.) เมื่อเวลา 15.00 น. คณะกรรมการคณะกรรมการบริษัท ปตท. จำกัด (มหาชน) หรือ PTT อนุมัติแต่งตั้ง นายอรรถพล ฤกษ์พิบูลย์ ประธานเจ้าหน้าที่ปฏิบัติการกลุ่มปิโตรเลียมขั้นปลาย ปตท. เป็นประธานเจ้าหน้าที่บริหารและกรรมการจัดการผู้จัดการใหญ่คนที่ 10 ของ PTT แทน นายชาญศิลป์ ตรีนุชกร ซึ่งกำลังจะหมดวาระในวันที่ 12 พ.ค.2563
โดยก่อนหน้านี้ PTT ได้ประกาศรายชื่อผู้สมัครชิงตำแหน่งประธานเจ้าหน้าที่บริหารและกรรมการผู้จัดการใหญ่คนใหม่ จำนวน 6 คน ประกอบด้วย
1.นายชวลิต ทิพพาวนิช ประธานเจ้าหน้าที่บริหารและกรรมการผู้จัดการใหญ่ บริษัทโกลบอล เพาเวอร์ ซินเนอร์ยี่ จำกัด (มหาชน) หรือ GPSC
2.นายวิรัตน์ เอื้อนฤมิต ประธานเจ้าหน้าที่บริหารและกรรมการผู้จัดการใหญ่ บริษัท ไทยออยล์ จำกัด (มหาชน) หรือ TOP
3.นายอรรถพล ฤกษ์พิบูลย์ ประธานเจ้าหน้าที่ปฏิบัติการกลุ่มธุรกิจปิโตรเลียมขั้นปลาย ปตท.
4.นายนพดล ปิ่นสุภา กรรมการผู้จัดการใหญ่ บริษัท ไออาร์พีซี จำกัด (มหาชน) หรือ IRPC
5.นางสาวเพียงพนอ บุญกล่ำ รองกรรมการผู้จัดการใหญ่ สำนักกฎหมาย ปตท.
6.นางสาวจิราพร ขาวสวัสดิ์ รักษาการแทนประธานเจ้าหน้าที่บริหารและกรรมการผู้จัดการใหญ่ บริษัท ปตท.น้ำมันและการค้าปลีก จำกัด (มหาชน) หรือ OR